Javier Sotomayor

Chavjeras Sotomajoras (, g. 1967 m. spalio 13 d. Limonare, Kuboje) – kubiečių lengvaatletis, šuolininkas į aukštį, pasaulio rekordininkas. Jis yra kartą laimėjęs ir kartą iškovojęs antrąją vietą olimpinėse žaidynėse, buvo du kartus pasaulio čempionu, keturis kartus – uždarųjų patalpų pasaulio čempionu, tris kartus – Pan Amerikos žaidynių čempionu.

Biografija 

Sotomajoras gimė 1967 m. spalio 13 d. Limonare, Matansaso provincijoje, cukraus fabriko darbininko ir dienos centro darbuotojos šeimoje. Būdamas aukšto ūgio, sporto mokykloje pradėjo lankyti krepšinio treniruotes. Nuo 14 metų treneriai jį pervedė į šuolių į aukštį sekciją. 19–metis jis buvo pasiekęs pasaulio 5-tą rezultatą.

Karjera 

Asmeniniai duomenys: ūgis 1,95 m, svoris 82 kg.

Sotomajoras negalėjo dalyvauti 1984 ir 1988 m. olimpinėse žaidynėse, kurias boikotavo Kuba, be to, dėl patirtos traumos praleido ir 1996 m. žaidynes. Grįžęs į 2000 m. žaidynes Sidnėjuje, iškovojo sidabro medalį. 

Sotomajoras pranešė apie karjeros pabaigą 2001 m., kai paaiškėjo, kad paskutiniame Pasaulio čempionate vartojo dopingą, dėl kurio buvo diskvalifikuota jo užimta 4 vieta.

2019 m. duomenimis, jam priklauso pasaulio šuolių į aukštį rekordas 2,45 m, kuris buvo pasiektas 1993 m. liepos 27 d. lengvosios atletikos žaidynėse Salamankoje (Ispanija).

Pasiekimai

Šaltiniai

Nuorodos 

 Chavjero Sotomajoro olimpinė statistika 
 Chavjeras Sotomajoras IAAF svetainėje

Šuolininkai į aukštį
Kubos olimpiečiai
Pasaulio rekordininkai
Kubos lengvaatlečiai